proxectonos/corpus_dominio_legal_administrativo_tmp huggingface dataset:
RESOLUCIÓN do 12 de marzo de 2014, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 20/2013, do 9 de decembro, de garantía da unidade de mercado.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/04/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 12 de marzo de 2014
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 20/2013, do 9 de decembro, de garantia da unidade de mercado.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión realizada o día 5 de marzo de 2014, adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 3.1, 5, 6, 7, 16, 17, 18, 19, 20, 21.2, 26, 27.1 e 6, 28, disposición adicional cuarta e décima, e disposición derradeira primeira, segunda, terceira e cuarta da Lei 20/2013, do 9 de decembro, de garantía da unidade de mercado.
2º. Designar un grupo de traballo para proporlle á Comisión Bilateral de Cooperación a solución que proceda.
3º. Comunicar o presente acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
Madrid, 5 de marzo de 2014
Cristóbal Montoro Romero
Ministro de Facenda e Administracións Públicas
Alfonso Rueda Valenzuela
Vicepresidente e conselleiro de Presidencia, Administracións Públicas e Xustiza
DECRETO 41/2014, do 20 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto construtivo para o sostemento de terras no contorno da AC-162, p.q. 0+600 (Sada) (clave AC/13/074.02).
Consellería de Medio Ambiente, Territorio e Infraestruturas — III. Outras disposicións — 04/04/2014

Con data do 18 de decembro de 2013, a directora da Axencia Galega de Infraestruturas resolveu aprobar o proxecto construtivo para o sostemento de terras no contorno da AC-162, p.q. 0+600 (Sada) (clave AC/13/074.02).
O mencionado proxecto ten por obxecto levar a cabo as obras necesarias para suxeitar un noiro na estrada AC-162, no contorno do p.q. 0+600, no concello de Sada, debido a que en xaneiro do ano 2013 se produciu unha inestabilidade no noiro da marxe esquerda da referenciada AC-162 (Sada-Bergondo).
A actuación resulta necesaria para a estabilización do citado noiro, mediante a construción de muros de coieira, camiños de obra e a substitución do firme.
A situación existente obriga a unha inmediata actuación dos poderes públicos para facer fronte aos problemas de seguridade viaria e de estabilidade na zona da AC-162. De aí a necesidade de proceder de xeito inmediato á execución do proxecto de referencia e, consecuentemente, a unha urxente ocupación dos bens e dereitos necesarios, os cales aparecen recollidos e valorados no citado proxecto.
De conformidade co artigo 22.5 da Lei 8/2013, do 28 de xuño, de estradas de Galicia, a aprobación dos proxectos de estradas de titularidade autonómica implicará a declaración de utilidade pública, a necesidade de ocupación dos bens e da adquisición dos dereitos necesarios para a execución das obras.
A competencia para declarar a urxente ocupación correspóndelle ao Consello da Xunta de Galicia ao abeiro do artigo segundo do Decreto 156/1982, do 15 de decembro, sobre asunción de transferencias en materia de estradas.
Na súa virtude, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa xuntanza do día vinte de marzo de dous mil catorce,
Artigo único
Declarar a utilidade pública e a urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto construtivo para o sostemento de terras no entorno da AC-162, p.q. 0+600 (Sada) (clave AC/13/074.02).
Santiago de Compostela, vinte de marzo de dous mil catorce
RESOLUCIÓN do 12 de marzo de 2014, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 9/2013, do 10 de decembro, do emprendemento e da competitividade económica de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/04/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 12 de marzo de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión realizada o día 4 de marzo de 2014, adoptou o seguinte acordo:
1º. Iniciar negociacións para resolver as discrepancias manifestadas en relación co capítulo I do título III (artigo 23 e seguintes); o artigo 33.2, letras a), b) e c); o 41, letra f); o 47 e o 48.1 da Lei 9/2013, do 10 de decembro, do emprendemento e da competitividade económica de Galicia.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar o presente acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no
Boletín Oficial del Estado
e no
Diario Oficial de Galicia.
Madrid, 4 de marzo de 2014
ORDE do 28 de abril de 2014 pola que se determina o importe máximo das axudas que se poderán outorgar no exercicio orzamentario de 2014 ao abeiro do Plan de vivenda 2005-2008 regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
Consellería de Medio Ambiente, Territorio e Infraestruturas — III. Outras disposicións — 13/05/2014

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores seguirán a súa tramitación, rexéndose de acordo coa súa normativa de orixe.
O Decreto 79/2009, do 19 de abril, polo que se estableceu a estrutura orgánica da Xunta de Galicia, suprimiu a Consellería de Vivenda e Solo. A Consellería de Medio Ambiente, Territorio e Infraestruturas asume as competencias en materia de vivenda e solo en virtude do Decreto 44/2012, do 19 de xaneiro, polo que se establece a súa estrutura orgánica.
Por todo o anterior e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Para os efectos do disposto no artigo 6 do Decreto 18/2006, do 26 de xaneiro, e para dar cobertura aos expedientes que obteñan no exercicio 2014 a fase de concesión, indícase a aplicación do estado de gastos dos orzamentos xerais da Comunidade Autónoma de Galicia para o ano 2014, onde figura o crédito con cargo ao cal serán atendidas as axudas previstas no citado decreto:
– Para a promoción de vivendas protexidas de nova construción destinadas ao alugamento e de aloxamentos protexidos por parte de empresas privadas, corresponde a aplicación 07.81.451B.770.0 por importe 15.100,00 €.
– Para a adquisición de vivenda protexida, usada e promoción para uso propio por parte de familias e institucións sen ánimo de lucro, corresponde a aplicación orzamentaria 07.81.451B.780.1 por un importe máximo de 84.900,00 €.
Disposición derradeira. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de abril de 2014
RESOLUCIÓN conxunta do 24 de abril de 2014, da Consellería de Cultura, Educación e Ordenación Universitaria e do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis 9: consumir entre pantallas.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/05/2014

Por Resolución conxunta do 30 de xaneiro de 2014 (DOG núm. 38, do 25 de febreiro), convocouse a fase autonómica do concurso de premios sobre consumo responsable e calidade de vida Consumópolis 9: consumir entre pantallas.
Vista a proposta do xurado relativa á selección dos traballos presentados, efectuada segundo o disposto no artigo 8, polo xurado mencionado no artigo 7 da citada resolución, procede a súa publicación de conformidade con aquela. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis 9: consumir entre pantallas, que se relacionan no anexo desta resolución, facendo constar que os clasificados en primeiro lugar en cada unha das categorías representarán a Comunidade Autónoma na fase estatal do concurso.
Santiago de Compostela, 24 de abril de 2014
RESOLUCIÓN do 26 de decembro de 2013, da Dirección Xeral de Educación, Formación Profesional e Innovación Educativa, pola que se fai pública a resolución definitiva dos centros seleccionados para desenvolver os contratos-programa dirixidos á mellora do éxito escolar nos centros docentes de educación primaria e secundaria dependentes desta consellería.
Consellería de Cultura, Educación e Ordenación Universitaria — III. Outras disposicións — 16/05/2014

A Resolución do 20 de maio de 2013, da Dirección Xeral de Educación, Formación Profesional e Innovación Educativa (DOG do 5 de xullo), regula os contratos-programa para o curso 2013/14 e establece as bases para a convocatoria e selección de programas dirixidos á mellora do éxito escolar nos centros docentes de educación primaria e secundaria dependentes da Consellería de Cultura, Educación e Ordenación Universitaria.
Unha vez rematado o procedemento de selección establecido na citada resolución, cómpre facer pública a relación de centros que son autorizados para o desenvolvemento de programas dirixidos á mellora do éxito escolar.
O artigo 13 da citada resolución determina que a resolución definitiva dos centros seleccionados será publicada no Diario Oficial de Galicia.
En consecuencia, a Dirección Xeral Educación, Formación Profesional e Innovación Educativa
Primeiro. Autorizar os centros educativos que se relacionan no anexo desta resolución para o desenvolvemento de programas dirixidos á mellora do éxito escolar.
Segundo. Contra esta resolución poderán interpoñer recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2013
RESOLUCIÓN do 29 de abril de 2014 pola que se procede á publicación da relación dos beneficiarios e o importe das bolsas concedidas en virtude da Orde do 23 de decembro de 2013 pola que se establecen as bases reguladoras de bolsas de formación en materia de patrimonio moble galego e se convocan para o período 2014.
Consellería de Cultura, Educación e Ordenación Universitaria — III. Outras disposicións — 12/05/2014

Á vista da proposta da Dirección Xeral do Patrimonio Cultural, tras o informe do Servizo de Museos, sobre a convocatoria das bolsas de formación en materia de patrimonio moble galego correspondentes ao programa 2014 (Orde do 23 de decembro de 2013; Diario Oficial de Galicia núm. 8, do 14 de xaneiro de 2014), esta consellería
Primeiro. Aprobar as listaxes definitivas correspondentes á adxudicación das oito bolsas por importe de corenta e oito mil euros (48.000 €) con cargo á aplicación orzamentaria 09.21.432A.480.0 dos orzamentos xerais da Comunidade Autónoma de Galicia para o ano 2014. A Consellería de Cultura, Educación e Ordenación Universitaria efectuará as cotizacións á Seguridade Social por un importe de mil setecentos euros (1.700 €) con cargo á aplicación orzamentaria 09.21.432A.484.0 dos orzamentos xerais da Comunidade Autónoma de Galicia para o ano 2014.
Segundo. Establecer o chamamento da lista de suplentes segundo a orde de puntuación.
Terceiro. Aprobar a lista de bolseiros excluídos de acordo coas causas especificadas.
Contra a presente resolución poderase recorrer potestativamente en reposición ante esta consellería no prazo dun mes. Transcorrido o dito prazo poderase interpoñer recurso contencioso-administrativo perante o Tribunal Superior de Xustiza de Galicia no prazo de dous meses contados a partir do día seguinte ao da notificación da resolución.
Santiago de Compostela, 29 de abril de 2014.
Campo da Historia da Arte.
Campo da Arqueoloxía.
Campo da Historia.
Campo da Restauración.
Restauración arqueoloxía.
Restauración Belas Artes.
Arqueoloxía (reserva de praza).
Historia da arte (reserva de praza).
Relación de centros en que se realizarán as actividades:
Museo das Peregrinacións e de Santiago, Museo Massó de Bueu, Museo do Castro de Viladonga, Museo Etnolóxico de Ribadavia, Museo Arqueolóxico Provincial de Ourense e Museo Pedagóxico de Galicia
.
RESOLUCIÓN do 5 de maio de 2014 pola que se publican os convenios de colaboración asinados no primeiro cuadrimestre de 2014.
Axencia Galega de Desenvolvemento Rural — III. Outras disposicións — 15/05/2014

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2014, que figuran no anexo.
Santiago de Compostela, 5 de maio de 2014
CORRECCIÓN de erros. Resolución do 20 de marzo de 2014, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 14 de xaneiro de 2014.
Consellería de Cultura, Educación e Ordenación Universitaria — III. Outras disposicións — 15/05/2014

Advertidos erros na Resolución do 20 de marzo de 2014, publicada no DOG nº 69, do mércores 9 de abril de 2014, fanse as oportunas correccións:
Anexo.
Na páxina 15865, no cadro correspondente ao CIFP Paseo das Pontes, na vinculación coa comisión de avaliación de servizos en restauración deben suprimirse os seguintes datos:
RESOLUCIÓN do 28 de abril de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade a unha encomenda de xestión á Fundación Pública Galega Centro Tecnolóxico de Supercomputación de Galicia (Fundación Pública CESGA), subscrita no exercicio 2014.
Consellería de Medio Ambiente, Territorio e Infraestruturas — III. Outras disposicións — 12/05/2014

1. Encomenda de xestión para a prestación de servizos de cálculo intensivo e de comunicacións destinados a manter un servizo de predición operativo.
– Actividade: servizos de cálculo intensivo e de comunicacións para que a Consellería de Medio Ambiente, Territorio e Infraestruturas, a través de la Subdirección Xeral de Meteoroloxía e Investigación, poida manter un servizo de predición operativo.
– Natureza e alcance da xestión encomendada: esta encomenda ten natureza intersubxectiva, ao ter a Fundación Pública CESGA a consideración de medio instrumental da Administración segundo o disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público de Galicia, de conformidade co Real decreto lexislativo 3/2011, do 14 de novembro, polo que se aproba o texto refundido da Lei de contratos del sector público.
– Prazo de vixencia: o período de execución comeza o 23 de abril de 2014 e rematará o 31 de decembro de 2014.
– Modalidade de financiamento: esta encomenda finánciase con fondos propios.
Santiago de Compostela, 28 de abril de 2014
RESOLUCIÓN do 5 de maio de 2014, da Secretaría Xeral de Medios, pola que se amplía o crédito inicial das axudas económicas destinadas a empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/05/2014

A Resolución do 7 de marzo de 2014, que regula as axudas a empresas xornalísticas e de radiodifusión, publicada no DOG nº 51, do 14 de marzo, establece as bases reguladoras e a convocatoria para a concesión destas subvencións.
O artigo 2 da convocatoria desta resolución identifica a contía inicial dos créditos destinados a financialas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único.
Primeiro. Ampliar o importe da contía máxima dos créditos destinados a dar cobertura orzamentaria á Resolución do 7 de marzo de 2014 pola que se establecen axudas económicas, en réxime de concorrencia non competitiva, destinadas a empresas xornalísticas e de radiodifusión en cincocentos corenta mil euros (540.000,00 €), con cargo á aplicación orzamentaria 04.20.151A.470.1, de forma que o importe total será de un millón seiscentos setenta e cinco mil euros (1.675.000,00 €).
Segundo. A presente modificación non afecta o prazo establecido na referida resolución para a presentación de solicitudes.
Santiago de Compostela, 5 de maio de 2014
RESOLUCIÓN do 5 de maio de 2014, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/05/2014

A Resolución do 5 de febreiro de 2014, que regula as axudas a empresas que realicen publicacións periódicas escritas integramente en galego publicada no DOG nº 30, do 13 de febreiro, establece as bases reguladoras e a convocatoria para a concesión destas subvencións.
O artigo 2 da convocatoria desta resolución identifica a contía inicial dos créditos destinados a financialas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único.
Primeiro. Ampliar o importe da contía máxima dos créditos destinados a dar cobertura orzamentaria á Resolución do 5 de febreiro de 2014 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en cento sesenta mil euros (160.000,00 €), con cargo á aplicación orzamentaria 04.20.151A.470.0, de forma que o importe total será de douscentos un mil trescentos corenta e un euros (201.341,00 €).
Segundo. A presente modificación non afecta o prazo establecido na referida resolución para a presentación de solicitudes.
Santiago de Compostela, 5 de maio de 2014
ORDE do 8 de maio de 2014 pola que se fixan os prezos de venda ao público de dúas publicacións editadas por esta consellería.
Consellería do Medio Rural e do Mar — III. Outras disposicións — 19/05/2014

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécense os prezos privados pola venda de dúas publicacións editadas pola Consellería do Medio Rural e do Mar:
Guía de criterios de sostenibilidad e integración paisajística de los establecimientos de acuicultura litoral
, pola cantidade de 18,72 euros (IVE incluído), e
Guía de criterios de sustentabilidade e integración paisaxística dos establecementos de acuicultura litoral
, pola cantidade de 18,72 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega conforme o establecido na Orde da Consellería de Economía e Facenda do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2014
Guía de criterios de sostenibilidad e integración paisajística de los establecimientos de acuicultura litoral
: 18,72 euros.
Guía de criterios de sustentabilidade e integración paisaxística dos establecementos de acuicultura litoral
: 18,72 euros.
RESOLUCIÓN do 2 de maio de 2014 pola que se dá publicidade aos convenios de colaboración subscritos no terceiro cuadrimestre de 2013.
Instituto Galego de Promoción Económica — III. Outras disposicións — 19/05/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos polo Instituto Galego de Promoción Económica nos meses de setembro, outubro, novembro e decembro do ano 2013 que se anexa a esta resolución.
Santiago de Compostela, 2 de maio de 2014
RESOLUCIÓN do 14 de maio de 2014 pola que se procede á publicación dos requirimentos de emenda das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 20/05/2014

Mediante Resolución do 26 de novembro de 2013 publicáronse as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013 (DOG núm. 230, do 2 de decembro) procedéndose á súa convocatoria, en réxime de concorrencia competitiva, para o ano 2014, por trámite anticipado de gasto. As ditas bases foron modificadas mediante Resolución do 24 de marzo de 2014 (DOG núm. 61, do 28 de marzo).
Por parte do órgano instrutor do procedemento administrativo previsto no artigo 10 das ditas bases reguladoras, están sendo analizadas as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.4 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir aos solicitantes incluídos no dito anexo para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao que accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 8.4 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 14 de maio de 2014
RESOLUCIÓN do 5 de maio de 2014 pola que se dá publicidade aos convenios de colaboración subscritos por esta entidade no primeiro cuadrimestre do ano 2014.
Augas de Galicia — III. Outras disposicións — 20/05/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2014 que se incorpora como anexo a esta resolución.
Santiago de Compostela, 5 de maio de 2014
RESOLUCIÓN do 7 de maio de 2014 pola que se dá publicidade aos convenios de colaboración subscritos por esta axencia no primeiro cuadrimestre do ano 2014.
Axencia Galega de Infraestruturas — III. Outras disposicións — 20/05/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no primeiro cuadrimestre do ano 2014, que se incorpora como anexo a esta resolución.
Santiago de Compostela, 7 de maio de 2014
DECRETO 55/2014, do 8 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dun aparcadoiro disuasorio en Domaio, Moaña, Pontevedra (clave GA/13/077.01.2).
Consellería de Medio Ambiente, Territorio e Infraestruturas — III. Outras disposicións — 20/05/2014

Con data do 2 de maio de 2014, a directora da Axencia Galega de Infraestruturas resolveu aprobar o proxecto de construción dun aparcadoiro disuasorio en Domaio, Moaña, Pontevedra (clave GA/13/077.01.2).
O mencionado proxecto ten por obxecto o acondicionamento dun resto da antiga estrada PO-551, entre os p.q. 33+300 e 33+800, para empregalo como aparcadoiro disuasorio.
As obras recollidas no referido proxecto son necesarias para mellorar a mobilidade e a seguranza viaria entre a península do Morrazo e Vigo, diminuíndo e desconxestionando notablemente o tráfico rodado e a contaminación acústica entre ambos os territorios, así como contribuíndo a unha mellora ambiental na zona.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Segundo o número 5 do artigo 22 da Lei 8/2013, do 28 de xuño, de estradas de Galicia, a aprobación definitiva dos anteproxectos, proxectos de trazado ou proxectos de construción implica a declaración de utilidade pública, da necesidade de ocupación dos bens e de adquisición dos dereitos necesarios para a execución das obras, os depósitos dos materiais sobrantes e os préstamos necesarios para executalas, sempre que veñan previstos no seu proxecto, así como para a traza de planta do proxecto e as modificacións deste que, de ser o caso, se puideren aprobar posteriormente, e da urxencia da ocupación, todo iso para os efectos de expropiación, ocupación temporal ou imposición ou modificación de servidumes.
Corresponde ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día oito de maio de dous mil catorce,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción dun aparcadoiro disuasorio en Domaio, Moaña, Pontevedra (clave GA/13/077.01.2).
Santiago de Compostela, oito de maio de dous mil catorce
RESOLUCIÓN do 18 de marzo de 2014 pola que se publica o plan de estudos de máster universitario en Enxeñaría Agronómica.
Universidade de Santiago de Compostela — III. Outras disposicións — 01/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo, por Resolución do secretario xeral de Universidades do 28 de febreiro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría Agronómica, que quedará estruturado segundo consta no anexo.
Santiago de Compostela, 18 de marzo de 2014
Rama de coñecemento: Enxeñaría e Arquitectura.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 18 de marzo de 2014 pola que se publica o plan de estudos de máster universitario en Arqueoloxía e Ciencias da Antigüidade.
Universidade de Santiago de Compostela — III. Outras disposicións — 01/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo de 2014, por Resolución do secretario xeral de Universidades do 28 de febreiro de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Arqueoloxía e Ciencias da Antigüidade, que quedará estruturado segundo consta no anexo.
Santiago de Compostela, 18 de marzo de 2014
Cadro 1. Distribución de créditos ECTS segundo tipo de materia.
RESOLUCIÓN do 18 de marzo de 2014 pola que se publica o plan de estudos de máster universitario en Investigación en Tecnoloxías da Información.
Universidade de Santiago de Compostela — III. Outras disposicións — 01/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo de 2014, por Resolución do secretario xeral de Universidades do 28 de febreiro de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Investigación en Tecnoloxías da Información, que quedará estruturado segundo consta no anexo.
Santiago de Compostela, 18 de marzo de 2014
RESOLUCIÓN do 18 de marzo de 2014 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia para proxectos de aforro enerxético e fomento do uso das enerxías renovables promovidos polos concellos, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, correspondentes ao período 2013-2014.
Axencia Galega de Desenvolvemento Rural — III. Outras disposicións — 01/04/2014

Por Resolución do 5 de setembro de 2013 (DOG nº 177, do 17 de setembro), modificada pola Resolución do 6 de marzo de 2014 (DOG nº 52, do 17 de marzo), fíxose público o contido das bases reguladoras das subvencións aos proxectos dinamizadores das áreas rurais de Galicia para proxectos de aforro enerxético e fomento das enerxías renovables promovidos polos concellos, e convocáronse as subvencións para o período 2013-2014.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
1. Facer público no
Diario Oficial de Galicia
o resultado do proceso de concesión das subvencións a proxectos dinamizadores das áreas rurais de Galicia para proxectos de aforro enerxético e fomento do uso das enerxías renovables promovidos polos concellos, para o período 2013-2014, convocadas pola Resolución do 5 de setembro de 2013.
2. Facer público na páxina web de Agader http://agader.xunta.es e no taboleiro de anuncios de Agader (A Barcia, 56. Laraño. Santiago de Compostela) a relación de solicitudes aprobadas, as excluídas por incumprir algún dos requisitos exixidos nas bases reguladoras, por non presentar a documentación requirida, presentala deficientemente ou fóra de prazo, ou por ter desistido/renunciado de forma expresa, así como as que non acadaron as puntuacións mínimas acordadas pola comisión de avaliación.
Santiago de Compostela, 18 de marzo de 2014
RESOLUCIÓN do 29 de abril de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 14/2013, do 26 de decembro, de racionalización do sector público de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/05/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 29 de abril de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión celebrada o día 7 de abril de 2014, adoptou o seguinte acordo:
1º Iniciar negociacións para resolver as discrepancias manifestadas en relación coa disposición derradeira décimo primeira da Lei 14/2013, do 26 de decembro, de racionalización do sector público de Galicia.
2º Designar un grupo de traballo para propor á Comisión Bilateral de Cooperación a solución que proceda.
3º Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 7 de abril de 2014
RESOLUCIÓN do 29 de abril de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 8/2013, do 28 de xuño, de estradas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/05/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 29 de abril de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión celebrada o día 26 de marzo de 2014, adoptou o seguinte acordo:
De conformidade coas negociacións previas celebradas polo grupo de traballo constituído por Acordo da Comisión Bilateral de Cooperación Administración Xeral do Estado-Comunidade Autónoma de Galicia do día 1 de outubro de 2013, para o estudo e proposta de solución das discrepancias competenciais manifestadas en relación co artigo 28.3 da Lei 8/2013, do 28 de xuño, de estradas de Galicia, ambas as partes as consideran solucionadas, sobre a base das seguintes consideracións:
1º Ambas as partes coinciden en que o artigo 28.3 da citada Lei de Galicia 8/2013 debe ser interpretado no sentido de que o devandito precepto se refire aos supostos en que, conforme o noso ordenamento xurídico, proceda un convenio con acordo do administrado, e sen que, en ningún caso, poidan entenderse afectadas ou alteradas as normas estatais sobre valoración do solo.
2º En razón do acordo alcanzado, ambas as partes coinciden en considerar resoltas as discrepancias manifestadas en relación co artigo 28.3 da Lei 8/2013, de estradas de Galicia.
3º Comunicar este Acordo ao Tribunal Constitucional por calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se establecen, así como inserir o presente Acordo no
Boletín Oficial del Estado
e no
Diario Oficial de Galicia
.
Madrid, 2 de abril de 2014
RESOLUCIÓN do 18 de marzo de 2014 pola que se publica o plan de estudos do máster universitario en Enxeñaría de Montes.
Universidade de Santiago de Compostela — III. Outras disposicións — 02/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo, por Resolución do secretario xeral de Universidades do 28 de febreiro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría de Montes, que quedará estruturado segundo consta no anexo.
Santiago de Compostela, 18 de marzo de 2014
Rama de coñecemento: Enxeñaría e Arquitectura.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 18 de marzo de 2014 pola que se publica o plan de estudos do máster universitario en Enxeñaría Química e Bioprocesos.
Universidade de Santiago de Compostela — III. Outras disposicións — 02/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo por Resolución do secretario xeral de Universidades do 28 de febreiro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría Química e Bioprocesos, que quedará estruturado segundo consta no anexo.
Santiago de Compostela, 18 de marzo de 2014
Rama de coñecemento: Enxeñaría e Arquitectura.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 25 de marzo de 2014 pola que se incrementa a dotación orzamentaria da Resolución do 23 de setembro de 2013 pola que se regula o procedemento para a distribución de froitas frescas ao alumnado de centros escolares e se convocan para o curso escolar 2013/14.
Consellería do Medio Rural e do Mar — III. Outras disposicións — 02/04/2014

A Resolución da Consellería do Medio Rural e do Mar do 23 de setembro de 2013 (DOG núm. 185, do 27 de setembro) regula o procedemento para a distribución de froitas frescas ao alumnado de centros escolares e se convocan as axudas para o curso 2013/14.
No artigo 19, financiamento, establécese que serán cofinanciadas polo Fondo Europeo Agrícola de Garantía (Feaga) nun 75 %, e con fondos propios que cofinancian da Xunta de Galicia por un 25 %.
Igualmente neste artigo, precísanse as aplicacións orzamentarias e o importe económico previsto para o financiamento das ditas axudas para o curso 2013/14: 10.000 euros para o exercicio 2013 e 121.000 euros para o exercicio 2014.
No parágrafo 2 sinálase que as dotacións iniciais se poderán incrementar, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade tramitando o expediente de modificación de crédito oportuno.
Coa finalidade de poder atender todas as solicitudes recibidas dos centros escolares relativas ás actividades que se subvencionan, detallados no artigo 3 da resolución, cofinanciadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, e nos orzamentos da Comunidade Autónoma de Galicia para o ano 2014, existe unha maior dotación orzamentaria, para esta aplicación e proxecto, xa que se tramitou a oportuna modificación orzamentaria, cómpre, mediante esta resolución, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia
Artigo único
1. A dotación orzamentaria prevista para as axudas especificadas no artigo 3 da Resolución do 23 de setembro de 2013 (DOG nº 185, do 27 de setembro), conforme o artigo 19 parágrafo 2, increméntase no importe de 156.135,08 euros, e con cargo á aplicación 12.80.713F.779.0, plan de consumo de froitas na escola, dos orzamentos da Comunidade Autónoma de Galicia para 2014, polo que o importe total para estas axudas, despois deste incremento é de 287.135,08 euros.
2. En todo caso, a concesión das axudas reguladas na dita resolución estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta resolución non afecta o prazo de presentación de solicitudes establecido na Resolución do 23 de setembro de 2013 (DOG nº 185, do 27 de setembro).
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de marzo de 2014
RESOLUCIÓN do 17 de febreiro de 2014, da Xefatura Territorial da Coruña, pola que se procede á publicación das subvencións concedidas a entidades xuvenís de ámbito provincial, en virtude da Orde do 11 de abril de 2013, na que se establecen as bases que rexen as axudas enmarcadas no programa Iniciativa Xove e a súa convocatoria.
Consellería de Traballo e Benestar — III. Outras disposicións — 02/04/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no que se fixa a estrutura orgánica da Vicepresidencia e das consellerías da Xunta de Galicia e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar e, de acordo co disposto no artigo 14 da Orde do 11 de abril de 2013 e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís do ámbito provincial da Coruña, por Resolución da xefa territorial do 23 de agosto de 2013, por delegación da conselleira de Traballo e Benestar, segundo establece a disposición adicional segunda da orde de convocatoria. A relación de subvencións concedidas atópase no anexo desta resolución.
A Coruña, 17 de febreiro de 2014